Η **Μπάτνα** (αραβικά: باتنة‎) είναι η πρωτεύουσα της ομώνυμης επαρχίας της Αλγερίας. Με πληθυσμό 290.645 (απογραφή του 2008) είναι η πέμπτη μεγαλύτερη πόλη στην Αλγερία. Είναι επίσης μια από τις μεγάλες πόλεις της περιοχής των Σαουί και θεωρείται πρωτεύουσα των Ωρές.

Ιστορία
-------

Τα πρώτα βασικά θεμέλια (στρατιωτικός καταυλισμός) της πόλης ανεγέρθηκαν από τη γαλλική φρουρά το 1844, με στρατηγική αποστολή τη δημιουργία ενός μόνιμα φυλασσόμενου σημείου πρόσβασης για τον κύριο δρόμο της Σαχάρας.

Η γεωγραφική θέση της Μπάτνα προσφέρει ένα φυσικό χώρισμα μέσα από τα όρη του Άτλαντα. Οι Ρωμαίοι δεν ανίχνευσαν αυτό το πέρασμα στη φάση της πρώιμης εισβολής τους. 

Οι αρχαίες πόλεις Τιμγκάντ και Λαμπέσε, που χτίστηκαν περίπου στον 1ο αιώνα μ.Χ. αποτελούν ζωντανά παραδείγματα της σημασίας που έδωσαν οι Ρωμαίοι στον εμπορικό έλεγχο της περιοχής.

### Υπογραφή και διακήρυξη της αλγερινής επανάστασης στη Μπάτνα

Η Δημοτική Λαϊκή Συνέλευση
Πλατεία των Μαρτύρων της Μπάτνα
Οι κάτοικοι της πόλης εξεγέρθηκαν εναντίον των γαλλικών αρχών στην αρχή του αποικισμού. Στη συνέχεια διοργάνωσαν την αλγερινή επανάσταση ενάντια στη γαλλική αποικιοκρατία. 

Οι πρώτοι κάτοικοι της πόλης προσχώρησαν στο Μεσαλί Χατζ, όπως και ο Ουλεμάς Μπεν Μπαντίς και το Κίνημα για τον Θρίαμβο των Δημοκρατικών Ελευθεριών και μαζί διοργάνωσαν τη μεγάλη ιστορική σύσκεψη της 22ας Ιουνίου 1954.

Η αλγερινή επανάσταση ξεκίνησε στη Μπάτνα υπό την ηγεσία του Μουσταφά Μπενμπουλαΐντ. Η Μπάτνα ήταν η πρώτη στρατιωτική περιοχή της Αλγερίας (ζώνη 1) μεταξύ 1954 και 1962. Τη νύχτα της 1ης Νοεμβρίου 1954, οι στρατώνες της πόλης Μπάτνα δέχθηκαν επίθεση από τους μουτζαχεντίν. Η Μπάτνα ήταν το αρχηγείο της αλγερινής επανάστασης μέχρι την ανεξαρτησία.Harbi, Mohammed· Stora, Benjamin (2005). *La Guerre D'Algerie* (στα Γαλλικά). European Schoolbooks. ISBN 9782012792791. 

### Βομβαρδισμός

Στις 6 Σεπτεμβρίου 2007, η Μπάτνα ήρθε αντιμέτωπη με μαζικό βομβαρδισμό αυτοκτονίας της Αλ Κάιντα. Η βομβιστική επίθεση, που έλαβε χώρα λίγο πριν την επίσκεψη του Προέδρου της Αλγερίας Αμπντελαζίζ Μπουτεφλίκα, είχε ως αποτέλεσμα περίπου 15–20 θανάτους και 107 τραυματισμούς, καθώς ο βομβιστής πυροδότησε τη συσκευή του ανάμεσα στο πλήθος που περίμενε να δει τον Πρόεδρο, ο οποίος βρισκόταν στο τέλος μιας τριήμερης περιοδείας στην ανατολική Αλγερία. Οι βομβιστικές επιθέσεις καταδικάστηκαν από το Συμβούλιο Ασφαλείας του ΟΗΕ. 

### Ιστορική καταγραφή πληθυσμού

| Ετος | Πληθυσμός |
| --- | --- |
| 1901 | 6.900 |
| 1926 | 10.300 |
| 1931 | 13.600 |
| 1936 | 15.500 |
| 1948 | 21.700 |
| 1954 | 26.400 |
| 1966 | 54,900 |
| 1974 | 115.100 |
| 1977 | 102.800 |
| 1987 | 181.600 |
| 1998 | 246.800 |

Κλίμα
-----

Χιόνι στη Μπάτνα
Ευρισκόμενη στα όρη Ωρές (μέρος της οροσειράς του Άτλαντα), στα 1.048 μ. πάνω από τη στάθμη της θάλασσας, η Μπάτνα έχει ψυχρό ημίξηρο κλίμα (Κλιματική ταξινόμηση Κέππεν *BSk*) με μεσογειακές επιρροές και μέση ετήσια βροχόπτωση 326 mm. Τα καλοκαίρια είναι σε μέτριο βαθμό ζεστά (σύμφωνα με τις τιμές της Σαχάρας) και η ξηρή περίοδος και οι χειμώνες είναι ψυχροί και υγροί, με πιθανότητα χιονοπτώσεων.

| Κλιματικά δεδομένα Μπάτνα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 9.8 | 11.2 | 13.7 | 17.7 | 22.8 | 29.1 | 33.0 | 31.9 | 26.9 | 20.3 | 14.2 | 10.8 | 20,12 |
| Μέση Μηνιαία °C (°F) | 5.3 | 6.3 | 8.2 | 11.6 | 16.0 | 21.7 | 24.9 | 24.3 | 20.1 | 14.5 | 9.1 | 6.2 | 14,02 |
| Μέση Ελάχιστη °C (°F) | 0.7 | 1.4 | 2.7 | 5.4 | 9.2 | 14.2 | 16.8 | 16.7 | 13.3 | 8.6 | 3.9 | 1.7 | 7,88 |
| Υετός mm (ίντσες) | 24,9 | 29,3 | 38 | 31,7 | 32 | 20,1 | 7,5 | 17,7 | 37,3 | 27,3 | 31,7 | 28,7 | 326,2 |
| *Πηγή: NOAA (1971–1990)* |

Αξιοσημείωτοι κάτοικοι
----------------------

* Ουριά Αϊτσί, μουσικός
* Ραχίντ Μουφούκ, γλύπτης

Παραπομπές
----------

1. ↑  Ανακτήθηκε στις 12  Νοεμβρίου 2018.
2. ↑  citypopulation.de/en/algeria/batna/0501\_\_batna/. Ανακτήθηκε στις 9  Φεβρουαρίου 2020.
3. ↑  «Population: Batna Wilaya» (PDF) (στα Γαλλικά). Office National des Statistiques Algérie. Αρχειοθετήθηκε από το πρωτότυπο (PDF) στις 27 Μαΐου 2013. Ανακτήθηκε στις 30 Σεπτεμβρίου 2019.
4. ↑  Naylor, Phillip C. (2015). *Historical Dictionary of Algeria*. Lanham: Rowman & Littlefield. σελ. 107. ISBN 9780810879195.
5. ↑  Davies, Ethel (2009). *North Africa: The Roman Coast*. USA: Bradt Travel Guides. σελ. 217. ISBN 9781841622873.
6. ↑  Bouzaher, Hocine (2004). *Algerie 1954-1962: La Guerre D'independance Au Jour Le Jour : Dates, Dits, Documents*. Algeria: Editions Houma. σελ. 37. ISBN 9789961668191.
7. ↑  Press, Associated (2007-09-06). «Algeria suicide bomber kills 16» (στα αγγλικά). *The Guardian*. ISSN 0261-3077.. Ανακτήθηκε στις 2019-09-30.
8. ↑  «Suicide bomb kills 20 in Algeria» (στα αγγλικά). *BBC News*. 2007-09-07.. Ανακτήθηκε στις 2019-09-30.
9. ↑  «Many dead in Algeria suicide attack». *www.aljazeera.com*. Ανακτήθηκε στις 30 Σεπτεμβρίου 2019.
10. ↑  populstat.info Αρχειοθετήθηκε 2016-03-03 στο Wayback Machine.
11. ↑  «Climate Normals for Batna». Ανακτήθηκε στις 1 Οκτωβρίου 2019.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Μπάτνα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπάτνα** |

* Τουριστικές πληροφορίες

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159528444
* LCCN: n86050607
* GND: 4207866-0
* SUDOC: 029569087

 |

 |